Polisie lê beslag op wapens by skool
1 year ago FiND iT Redaksie-span
Die polisie het vuurwapens by ’n skool in Daniëlskuil tydens ’n klopjag gekonfiskeer.
Klopjagte en veiligheidspraatjies
Die polisie van Daniëlskuil en Postmasburg tesame met die plaaslike gemeenskapspolisiëringsforum, die skool se beheerliggaam en die departement van onderwys, het vir die afgelope drie dae klopjagte en veiligheidspraatjies by ’n hoërskool in Daniëlskuil gehou.
Luidens ’n verklaring het die polisie ook besluit om ondersoek in te stel en verskeie messe en gevaarlike vuurwapens is gekonfiskeer.
Twee mense doodgesteek
“Hierdie klopjagte sal voortduur, veral nadat ’n 20-jarige seun van die skool en ’n 23-jarige man doodgesteek is,” sê polisiewoordvoerder, kapt. Sergio Kock. “Hierdie voorval het vroeër die maand tussen twee groepe by ’n nagklub gebeur. Die polisie het twee verdagtes in hegtenis geneem wat vandag in die hof sal verskyn.”
Verder sê Kock: “Die polisie sal aanhou om hulle bande te versterk met die departement van onderwys. Veiligheid moet ’n prioriteit wees.”
FiND iT Redaksie-span
Previous Ontsnapte verdagtes weer gevang
Next Jong man sterf tragies
14 mins ago Caria van der Merwe
25 mins ago Caria van der Merwe
27 mins ago Tania Coetzee
Hofsaak oor heropening van salonne
Die wenner van Vrouwees se R80 000 “make-over” is Jean Viljoen!
36 mins ago Mariaan Thomas
56 Lesers aanlyn.